কিন্তু এ কি সাহিত্যের প্রকৃতির বাইরে চলে যাওয়া নয়? লেখ্য জ্ঞান (আইন, দলিল, ভ্রমণবর্ণনা, নৃতত্ত্ব, প্রাকৃতিক বিজ্ঞান) আর লোকস্মৃতি, কল্পনা ও মিথের বিন্যাস ছাড়া লাতিন উপন্যাসকে বোঝা ও ব্যাখ্যা করা কতটা সম্ভব? তা যদি হয়, তাহলে উপন্যাস বুর্জোয়া সমাজের ফল (লুকাচ) বা তার আবির্ভাব মহাকাব্য থেকে, তা সর্বভাষার অভিজ্ঞতার সাক্ষ্যে বলবার উপায় নাই। তা থাকতেও পারে নাও পারে। অ্যাডর্নো ও বাখতিন উপন্যাসের ঐতিহ্য অনুসরণ করেন প্রাচীন গ্রিসের নন সেকুলার টাইম ও স্পেসে। এ কথা দেবেশ রায়ও জোরের সঙ্গে তুলেছেন। তাহলে, উপন্যাস এখানে জ্ঞানতাত্ত্বিক পদ ও প্রকরণ হয়ে ওঠার দাবি করে, যার ঐতিহ্য আধুনিক যুগেরও আগে থেকে বহমান। এশেভারিয়ার প্রস্তাব,